钦定古今图书集成/明伦汇编/人事典/第059卷 > 《拟骚赋》〈有序〉李纲
## 钦定古今图书集成/明伦汇编/人事典/第059卷 > 《拟骚赋》〈有序〉李纲

昔屈原放逐，作《离骚经》，正洁耿介，情见乎辞。然而托物喻意，未免有谲怪怨怼之言。故识者谓体慢于三代，而风雅于战国，乃《雅》《颂》之博徒，而词赋之英杰，不其然欤？予既以愚触罪，久寓谪所，因效其体，摅思属文，以达区区之志，取其正洁耿介之义，去其谲怪怨怼之言，庶几不诡于圣人，目之曰“拟骚。” 其辞曰：

“帝混元之苗裔兮，历汉唐而扬英。散枝叶于天壤兮，
遭五季而遁族于瓯闽。皇祖隐德而弗耀兮，逮吾亲
而振名。岁昭阳之渊献兮，闰夏甲申吾以降。”幼倥侗
而颛蒙兮，非岐嶷之夙成。长游学于四方兮，爰观光
于国宾。服《诗》《礼》之严训兮，传忠孝之家声。揽百氏之
所长兮，味《六经》之纯精。常恐不德以怨及朋友兮，慕
“节义于古人。岂富贵之足志兮，冀斯文之可鸣。”带长
铗而峨冠兮，锵佩玉而琚琼。纫兰荪之香洁兮，服蕙
茞之芳馨。纷吾既袭此众美兮，胡敢自谓之修能。误
姓名之上达兮，珥史笔于彤庭。侍穆穆之清光兮，闻
玉音之丁宁。入则陪国论于青琐兮，出则扈属车之
清尘。惟丘山之恩厚兮，何涓埃之报轻。悼奸邪之乱
政兮，汨正理而不明。窃怀愤而郁结兮，每欲叩龙墀
而力争。惟本朝之宽大兮，非有鼎镬斧钺之刑。何群公之噤默兮，咸卷舌而吞声。因积水之告灾兮，爰奏
疏而上陈。庶一言之悟主兮，回天照之明明。朝抗章
而夕贬兮，白日不谅予之精诚。徒孤忠之耿耿兮，任
萍梗之飘零。绝江淮而历浙兮，割深爱于亲庭。陟闽
山之险阻兮，予只影之伶俜。泛吾舟兮建溪，弭吾节
兮剑浦。会计当兮委吏偷燕“兮筦库。艺兰蕙兮九
畹，植松竹兮百亩。餐秋菊兮落英，饮木兰兮坠露。朝
吾游兮翰墨之林，夕吾戏兮图书之府。道既不可以
行于今兮，质圣贤于往古。嘉溪山之秀绝兮，聊逍遥
以容与。眺翠岭兮泛清流，桂为楫兮兰为舟。有觞咏
兮自适，乐天命兮何忧。悼屈原之沉汨兮，悲贾谊之
不修。笑退之之戚嗟兮，悯德裕”之穷愁。惟君子之出
处兮，贵体道以周流；自任以天下之重兮，何一己之
为谋？用则行而舍则藏兮，又何必杀身而怨尤。惟盖
棺兮事始定，聊康强兮保天性。岁寒不失其青青兮，
惟松柏之独正。信吾道以优游兮，始居《易》以俟命。《乱》
曰：“已矣乎，莫我知也。”浮云蔽日兮，虹蜺昼明；霜露降
此芳草兮，百鸟寂而无声。恐美人之迟暮兮，岁遒尽
而峥嵘。侧身西望而叹息兮，心郁结而不平。心郁结
兮何为？道既不可以散兮，敛而归之。惟静惟正兮，其
殆庶几。吾方将与造物者为人兮，又安能跖咸、《彭》之
所遗？